भिडावली में राशन नहीं देने की शिकायत
भिडावली में राशन नहीं देने की शिकायत
बयाना | गांवभिडावली के ग्रामीणों ने कलेक्टर को ज्ञापन सौंपकर गांव के राशन डीलर की मनमानी अनियमितताओं की शिकायत की है। ज्ञापन में बताया कि राशन डीलर खाद्य सामग्री को ग्रामीणों को बांटने के बजाय ब्लैक कर रहा है। ज्ञापन मे बताया है कि राशन डीलर का अनुज्ञापत्र एक महिला के नाम है, लेकिन इसके काम को एक अन्य व्यक्ति करता है जो शराब के नशे में दुकान पर आने वाले उपभोक्ताओ महिलाओं से बदसलूकी और गाली गलौच कर भगा देता है। इससे ग्रामीणों में रोष व्याप्त है। ज्ञापन पर जगन सिंह, धारासिंह, थानसिंह, देवीसिंह, सोहन सिंह, कमल सिंह, गुमानसिंह, दीवानसिंह, पूरन, रामचंद्र शिवसिंह, श्रीफल आदि के हस्ताक्षर है।
hin_Deva hin_Deva hin_Deva